2.

Sabiedrisko pakalpojumu jaunās saistības ir šādas: 2.1. Minimālais lidojumu biežums Pakalpojumi jānodrošina visu gadu: starp Cayenne un Maripasoula, veicot dienā vismaz divus lidojumus turp un atpakaļ; starp Cayenne un Saül, veicot dienā vismaz vienu lidojumuu turp un atpakaļ; starp Cayenne un Saint-Georges-de-l'Oyapock pirmdienās, trešdienās, piektdienās un svētdienās, veicot dienā vismaz vienu lidojumu turp un atpakaļ; starp Cayenne un Grand-Santi ar nosēšanos Saint-Laurent du Maroni, veicot dienā vismaz vienu lidojumu turp un atpakaļ. 2.2. Tilpība Lai apmierinātu pieprasījumu pēc pārvadājumiem, katram no četriem maršrutiem jānodrošina minimālā tilpība. Jebkurā gadījumā tā nevar būt mazāka par: starp Cayenne un Maripasoula, — 33 000 sēdvietām gadā — 440 tonnām kravas gadā starp Cayenne un Saül, — 8 000 sēdvietām gadā — 100 tonnām kravas gadā starp Cayenne un Saint-Georges-de-l'Oyapock, — 5 000 sēdvietām gadā starp Cayenne un Saint-Laurent-du-Maroni, no vienas puses, Grand-Santi, no otras puses — 8 000 sēdvietām gadā — 300 tonnām kravas gadā Attiecībā uz pasažieru sēdvietu skaitu, iepriekš minētajos skaitļos norādīta sēdvietu kopsumma abos virzienos, bet attiecībā uz kravas apjomu, minētie skaitļi attiecas vienīgi uz kravu, ko transportē no Cayenne vai Saint-Laurent-du-Maroni; iepriekš minētajā kravas apjomā nav iekļauta līdzvedamā bagāža. 2.3. Pasažieru pārvadāšanas cenas Visiem lidojumiem jāpiedāvā “pamata” cena un cena “ar atlaidi” bez tilpības ierobežojumiem. Cenu “ar atlaidi” piemēro pasažieriem, kuriem ir uzturēšanās atļauja, kas apliecina, ka attiecīgs pasažieris vismaz sešus mēnešus un vienu dienu gadā uzturas Maripasoula, Saül, Saint-Georges-de-l'Oyapock vai Grand-Santi komūnā, un kuri lūdz atlaidi lidojumiem uz šo komūnu vai/un no tās. Šīs cenas nedrīkst pārsniegt šādas summas: Maršruts “Pamata” cena bez nodokļiem viena virziena biļetei Cena “ar atlaidi” bez nodokļiem viena virziena biļetei Cayenne – Maripasoula 58,20 € 35,75 € Cayenne – Saül 42,60 € 26,20 € Cayenne – Saint-Georges-de-l'Oyapock 42,60 € 26,20 € Cayenne – Grand-Santi 58,20 € 35,75 € Grand-Santi – Saint-Laurent-du-Maroni 42,60 € 26,20 € Šīs ir cenas, ko norāda lidmašīnas biļetēs, un tajās nav iekļauti valsts, pašvaldību un lidostu nodokļi un nodevas per capita. 2.4. Kravas pārvadāšanas cenas Kravas pārvadāšanas izmaksas (euro par kilogramu) atkarībā no produkta kategorijas nedrīkst pārsniegt turpmāk tabulā norādītās vērtības. Pārtikas produktu krava Parastā krava Līdzvedamā bagāža Lauksaimniecības pārtikas produktu krava, ko transportē no attiecīgajām komūnām Pirmās nepieciešamības produkti Parastās preces Cayenne – Maripasoula 0,67 € 0,84 € 0,97 € 1,49 € 0,42 € Cayenne – Saül 0,48 € 0,61 € 0,76 € 1,22 € 0,30 € Cayenne – Grand-Santi 0,67 € 0,84 € 0,97 € 1,49 € 0,42 € Grand-Santi – Saint-Laurent-du-Maroni 0,48 € 0,61 € 0,76 € 1,22 € 0,30 € Pirmās nepieciešamības pārtikas produkti ir uzskaitīti pielikumā pievienotajā sarakstā, ko valsts dienesti izmanto kā ekonomisko datu vispārīga rakstura dokumentu. Minētās maksimālās cenas var tikt pārskatītas ik gadu, pamatojoties uz mazumtirdzniecības cenu indeksa izmaiņām 12 mēnešos. Gaisa pārvadātājiem, kas darbojas attiecīgajā maršrutā, jaunās cenas tiks paziņotas ar vēstuli deviņdesmit dienas pirms to spēkā stāšanās. 2.5. Pakalpojumu kvalitāte Gaisa pārvadātajam jānodrošina saldēšanas iekārtas ātri sasaldētu, saldētu un atdzesētu produktu uzglabāšanai. 2.6. Pakalpojumu nepārtrauktība Izņemot nepārvaramas varas gadījumus, to lidojumu skaits, kas atcelti uz gaisa pārvadātāju tieši attiecināmu iemeslu dēļ, nedrīkst pārsniegt 3 % no lidojumu paredzētā skaita gadā. Saskaņā ar Regulas (EEK) Nr. 2408/92 4. panta 1. punkta c) apakšpunktu katram gaisa pārvadātājam, kas vēlas darboties kādā no šiem maršrutiem, jādod garantija, ka tas darbosies attiecīgajā maršrutā divpadsmit mēnešus pēc kārtas. Gaisa pārvadātājam sešus mēnešus iepriekš jāinformē par pakalpojumu pārtraukšanu. Kopienas pārvadātājus informē, ka gadījumā, ja gaisa satiksmes pakalpojumi tiek nodrošināti, neievērojot iepriekšminētās sabiedriskā pakalpojuma saistības, var tikt piemērots administratīvs un/vai krimināls sods.